ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0507/00

υποβολή: Christopher Huhne (ELDR) προς την Επιτροπή

(28 Φεβρουαρίου 2000)

Θέμα: Υπολογισμός του επιπέδου ζωής στις περιφέρειες

Σε συνέχεια στη Γραπτή μου Ερώτηση Ε-2223/99(1) στην οποία η Επιτροπή απήντησε με λεπτομέρειες όσον αφορά το πραγματικό κατά κεφαλήν ακαθάριστο εγχώριο προϊόν και το πραγματικό κατά κεφαλήν ακαθάριστο περιφερειακό προϊόν για την Ένωση, είναι άραγε πεπεισμένη ότι αυτά τα στοιχεία αποτελούν τον καλύτερο διαθέσιμο οδηγό για το επίπεδο ζωής στις περιφέρειες; Υπάρχει άραγε τρόπος να ληφθείπόψη το εισόδημα που αποκτήθηκε σε μία περιφέρεια από κάτοικο άλλης- π.χ. άτομο από τη Νοτιοανατολική Αγγλία που μεταβαίνει προς εργασία καθημερινά στο Λονδίνο- προκειμένου να παραχθούν στατιστικές που θα βασίζονται περισσότερο στα προσωπικά εισοδήματα και όχι στο ακαθάριστο περιφερειακό προϊόν;

(1) ΕΕ C 203 E της 18.7.2000, σελ. 150.

Απάντηση του κ. Solbes Mira εξ ονόματος της Επιτροπής

(3 Απριλίου 2000)

Το ακαθάριστο εγχώριο προϊόν (ΑΕγχΠ) είναι η αξία των αγαθών καιπηρεσιών που παράγονται από τις εγχώριες παραγωγικές μονάδες. Η εν λόγω αξία ισούται με το σύνολο των εισοδημάτων (μισθοί, μισθώματα και αποζημιώσεις) που προκύπτουν στα πλαίσια της παραγωγικής δραστηριότητας. Ως εκ τούτου, το περιφερειακό ΑΕγχΠ αποτελεί ένα συνθετικό δείκτη της παραγωγικής δραστηριότητας μιας περιφέρειας και είναι κατάλληλα προσαρμοσμένο στο επίπεδο οικονομικής ανάπτυξης των περιφερειών.

Ωστόσο, αληθεύει ότι τα εισοδήματα από την παραγωγή δεν είναι τα ίδια με τα εισοδήματα που διαθέτουν οι πολίτες, διαφορά η οποία οφείλεται στους φόρους και στις μεταβιβάσεις. Αφετέρου, το περιφερειακό ΑΕγχΠπολογίζεται στον τόπο της παραγωγής ενώ το διαθέσιμο εισόδημα θα έπρεπε ναπολογίζεται στον τόπο της κατοικίας των νοικοκυριών.

Η Επιτροπή δεν διαθέτει ακόμη στοιχεία σχετικά με το διαθέσιμο εισόδημα των νοικοκυριών σε περιφερειακό επίπεδο. Ωστόσο, στα πλαίσια της αναθεώρησης του Ευρωπαϊκού Συστήματος Λογαριασμών (ΕΣΛ) που πραγματοποιήθηκε το 1995, καθορίσθηκαν οι μεθοδολογικές αρχές που είναι αναγκαίες για την επεξεργασία των περιφερειακών λογαριασμών των νοικοκυριών. Το έργο αυτό, που πραγματοποιήθηκε με τη συνδρομή των εθνικών στατιστικώνπηρεσιών, θα επιτρέψει τη συγκέντρωση ορισμένων αρχικών στοιχείων για τον εν λόγω τομέα από το 2001 και έπειτα. Τα στοιχεία αυτά θα δημοσιεύονται σε τακτά χρονικά διαστήματα, γεγονός που θα επιτρέπει στους χρήστες να έχουν στη διάθεσή τους ένα συμπληρωματικό δείκτη για τη μέτρηση των περιφερειακών ανισοτήτων.
ΓΡΑΠΤΗ ΕΡΩΤΗΣΗ E-0410/00

υποβολή: Glenys Kinnock (PSE) προς την Επιτροπή

(23 Φεβρουαρίου 2000)

Θέμα: Καμπότζη

Τελεί άραγε η Επιτροπή εν γνώσει του γεγονότος ότι εξακολουθούν να γίνονται καταγγελίες για ολόκληρο φάσμα προβλημάτων στην Καμπότζη, που ξεκινούν από απελπιστική φτώχεια, και σε ορισμένες περιοχές πείνα και φθάνουν σεψηλά επίπεδα διαφθοράς και παραβιάσεων των ανθρωπίνων δικαιωμάτων; Θεωρεί άραγε η Επιτροπή απαραίτητο να επιβάλει περιοριστικούς όρους κατά την παρούσα στιγμή;

Απάντηση του κ. Patten εξ ονόματος της Επιτροπής

(7 Μαρτίου 2000)

Η Επιτροπή γνωρίζει πολύ καλά ότι η Καμπότζη είναι μία από τις ελάχιστα αναπτυγμένες χώρες στον κόσμο και ότι πλήττεται ακόμα από την φτώχεια και άλλα συναφή προβλήματα. Η χώρα έχει να αντιμετωπίσει σημαντικές προκλήσεις στα ερχόμενα χρόνια και πρέπει να εφαρμόσει γρήγορα μεταρρυθμίσεις σε ευρεία κλίμακα. Από τότε που συστάθηκε η νέα κυβέρνηση στην Καμπότζη, η Επιτροπή είχε τακτικές διαβουλεύσεις μαζί της για να συζητήσει σχετικά με τις μεταρρυθμίσεις αυτές.

Η Επιτροπή δεν θεωρεί σήμερα ότι επιβάλλει όρους στα αναπτυξιακά της προγράμματα, και θα συνεχίσει να παρακολουθεί προσεκτικά την κατάσταση στην Καμπότζη.

Όσον αφορά θέματα όπως είναι τα δικαιώματα του ανθρώπου, ο εκδημοκρατισμός και η διαφθορά, η Επιτροπή προτίθεται να διεξαγάγει εις βάθος συζητήσεις με τις καμποτζιανές αρχές σχετικά με τα θέματα αυτά, με την ευκαιρία της πρώτης κοινής επιτροπής Κοινότητας-Καμπότζης, που σχεδιάζεται για το πρώτο εξάμηνο του 2000.

Σχετικά με την επισιτιστική κατάσταση για το 2000, οι διεθνείς οργανισμοί έχουν τη γνώμη ότι η γενική επισιτιστική κατάσταση στην Καμπότζη παραμένει ικανοποιητική. Ωστόσο, σημαντικό τμήμα του πληθυσμού παραμένει ευάλωτο στην έλλειψη τροφίμων και η Επιτροπή εξακολουθεί να παρακολουθεί την κατάσταση ώστε να είναι προετοιμασμένη στην περίπτωση που εμφανιστεί κάποια έκτακτη ανάγκη.
ΓΡΑΠΤΗ ΕΡΩΤΗΣΗ E-0762/00

υποβολή: Sebastiano Musumeci (UEN) προς την Επιτροπή

(13 Μαρτίου 2000)

Θέμα: Ανθρωπιστική βοήθεια στον πληθυσμό της Ερυθραίας

Η σύγκρουση μεταξύ Ερυθραίας και Αιθιοπίας, που άρχισε το Μάιο του 1998, έχει προκαλέσει πολλά θύματα και στις δύο πλευρές, καθώς και την εκτόπιση δεκάδων χιλιάδων αμάχων. Η Ευρωπαϊκή Ένωση, σε συνεργασία με τα Ηνωμένα Έθνη θα πρέπει να παρέμβει αποφασιστικότερα στην περιοχή αυτή, αφενός πείθοντας την Αιθιοπία να αποδεχθεί στο σύνολό της την ειρηνευτική συμφωνία πλαίσιο που επεξεργάσθηκε ο ΟΑΕ και, αφετέρου, αποστέλλοντας περισσότερη ανθρωπιστική βοήθεια στους πληθυσμούς θύματα της σύγκρουσης. Δεδομένου ότι η Ευρωπαϊκή Ένωση έχει αναλάβει μόνο το 40 % της ανθρωπιστικής βοήθειας που έχουν ζητήσει οι αρχές της Ερυθραίας και ότι η βοήθεια αυτή φτάνει στον προορισμό της με μεγάλη καθυστέρηση.

Ερωτάται η Επιτροπή:

1. Θεωρεί απαραίτητη την αύξηση της ανθρωπιστικής βοήθειας προς τα θύματα της σύγκρουσης;

2. Ποιες δράσεις έχει αναλάβει ή σκοπεύει να αναλάβει προκειμένου να επισπευσθεί η παράδοση της εν λόγω βοήθειας;

Απάντηση του κ. Nielson Εξ ονόματος της Επιτροπής

(4 Απριλίου 2000)

Από τότε που άρχισαν οι εχθροπραξίες και η στρατιωτική αναμέτρηση μεταξύ Αιθιοπίας και Ερυθραίας, η Επιτροπή, ιδιαίτερα μέσω τηςπηρεσίας της για την ανθρωπιστική βοήθεια (ECHO), ενεργοποιήθηκε δραστικά στην παροχή βοήθειας στον πληθυσμό της Ερυθραίας που επλήγη λόγω του πολέμου. Η Επιτροπήποστηρίζει ευρεία κλίμακα ανθρωπιστικών δραστηριοτήτων στους τομείςδροδότησης καιγιεινής, συμπληρωματικής τροφοδότησης, παροχής καταφυγίων, διανομής ειδών διατροφής και άλλων ειδών. Η βοήθεια αυτή είναι ιδιαίτερα σημαντική για 20.000 περίπου μετακινηθέντων παρά τη θέλησή τους και εκτοπισθέντων ατόμων που συγκεντρώνονται σε στρατόπεδα.

Η Επιτροπή, κατά το 1999, διέθεσε ανθρωπιστική βοήθεια ύψους 9,8 εκατ. ευρώπέρ των ευάλωτων πληθυσμών που επλήγησαν λόγω του πολέμου που ξέσπασε μεταξύ Αιθιοπίας και Ερυθραίας. Από το ποσό αυτό, τα 3,5 εκατ. ευρώ προορίζονταν για την Αιθιοπία και τα 6,3 εκατ. ευρώ για την Ερυθραία. Η Κοινότητα είναι, με τον τρόπο αυτό, μεταξύ των κύριων χορηγών που παρέχουν ανθρωπιστική βοήθεια στους μετακινηθέντες παρά τη θέλησή τους και τους εκτοπισθέντες πληθυσμούς στην Ερυθραία. Η Επιτροπή γνωρίζει την ανάγκη ίσης προσέγγισης των δύο χωρών. Ωστόσο, οι ανθρωπιστικές ανάγκες και οι συνθήκες στην Ερυθραία απαιτούν περισσότερο ευρείαποστήριξη.

Η Επιτροπή θα συνεχίσει να παρακολουθεί από κοντά την ανθρωπιστική κατάσταση στην Ερυθραία. Στην περίπτωση επιδείνωσης της κατάστασης, θα εξεταστεί η ανάγκη προσαρμογής του προγράμματος βοήθειας της Επιτροπής.
ΓΡΑΠΤΗ ΕΡΩΤΗΣΗ E-0854/00

υποβολή: Glyn Ford (PSE) προς την Επιτροπή

(21 Μαρτίου 2000)

Θέμα: Διακρίσεις εις βάρος πολιτών της ΕΕ από ιταλικές τράπεζες

Γνωρίζει η Επιτροπή ότι οι ιταλικές τράπεζες εισπράττουν προμήθεια για τη μεταφορά χρημάτων σε ιταλικό λογαριασμό από οποιαδήποτε χώρα της ζώνης του ευρώ ή για την κατάθεση χρημάτων όταν οι παραπάνω πράξεις πραγματοποιούνται από πολίτες της ΕΕ οι οποίοι δεν είναι εγκατεστημένοι στην Ιταλία; Δεν νομίζει η Επιτροπή ότι τα παραπάνω αποτελούν παραβίαση της κοινοτικής νομοθεσίας, η οποία εγγυάται την ίση μεταχείριση των πολιτών της Ευρωπαϊκής Ένωσης;

Απάντηση του κ. Bolkestein Εξ ονόματος της Επιτροπής

(2 Μαΐου 2000)

Η οδηγία της διασυνοριακής μεταφοράς πιστώσεως(1), η οποία εγκρίθηκε τον Ιανουάριο του 1997 και η οποία άρχισε να ισχύει στις 14 Αυγούστου 1999, θεσπίζει διατάξεις σχετικά με την διαφάνεια και την ποιότητα των διασυνοριακών μεταφορών πιστώσεων. Μεταξύ άλλων ορίζει πώς κατανέμονται οι επιβαρύνσεις μεταφοράς αποφεύγοντας έτσι την πιθανότητα μιας διπλής επιβάρυνσης. Εάν δενπάρχει άλλη συνφωνία μεταξύ πελάτη και απόστέλλουσαςπηρεσίας, η μεταφορά είναι απ'εξορισμού μία ΔΙΚΗ ΜΑS μεταφορά: για παράδειγμα το ποσό των επιβαρύνσεων για την ολοκλήρωση της συναλλαγής καταβάλλεται από τον αποστολέα και ο δικαιούχος δεν οφείλει τίποτα. Όσον αφορά τις επιβαρύνσεις, οι οποίες επιβάλλονται κατά παράβαση προς τις διατάξεις της οδηγίας, ο πελάτης μπορεί να τις αξιώσει από την τράπεζα.

Μέχρι στιγμής η Επιτροπή δεν έχει πληροφορίες αν γενικά οι ιταλικές τράπεζες εισπράττουν προμήθεια για διασυνοριακές μεταφορές πιστώσεων προς τραπεζικούς λογαριασμούς των οποίων οι δικαιούχοι δεν είναι μόνιμοι κάτοικοι της Ιταλίας. Αν το αξιότιμο μέλος έχει πληροφορίες σχετικά με παρόμοιες πρακτικές, η Επιτροπή θα ήταν διατεθειμένη να εξετάσει περαιτέρω το θέμα και να προβεί σε δίωξη τωνπαιτίων.

Ωστόσο, η Επιτροπή γνωρίζει ότι, παρά τις διατάξεις της οδηγίας σχετικά με τις διασυνοριακές μεταφορές πιστώσεων, περιπτώσεις διπλής επιβάρυνσης όσον αφορά τις διασυνοριακές μεταφορές παρατηρούνται ακόμα στην Ιταλία, ανεξαρτήτως εάν ο αποστολέας ή ο δικαιούχος είναι μόνιμοι κάτοικοι της χώρας αυτής ή όχι. Παρόμοιες πρακτικές είναι αντίθετες με την κοινοτική νομοθεσία και διώκονται όταν γίνουν γνωστές.

Το γεγονός ότι η Ιταλία δεν έχει ακόμα εκπληρώσει τηνποχρέωσή της να μεταφέρει την οδηγία σχετικά με τις διασυνοριακές μεταφορές πίστωσης στο εσωτερικό της δίκαιο, δεν σημαίνει ότι οι διατάξεις της οδηγίας αυτής δεν θα πρέπει να τηρηθούν. Σύμφωνα με την νομολογία του Δικαστηρίου, μια οδηγία, η οποία δεν έχει ενσωματωθεί στην εθνική νομοθεσία εντός της προβλεπόμενης απ'αυτής προθεσμίας μπορούν να την επικαλεσθούν οι ενάγοντες ενώπιον των εθνικών δικαστηρίων.

(1) Οδηγία 97/5/ΕΚ του Κοινοβουλίου και του Συμβουλίου της 27ης Ιανουαρίου 1997, ΕΕ L 43 της 14.2.1997.
ΓΡΑΠΤΗ ΕΡΩΤΗΣΗ E-0294/00

υποβολή: Hartmut Nassauer (PPE-DE) προς την Επιτροπή

(11 Φεβρουαρίου 2000)

Θέμα: Πρόοδοι της Δημοκρατίας της Τσεχίας ενόψει της προσχώρησης

Γνωρίζει η Επιτροπή ότι οι Τσέχοι πολίτες γερμανικής καταγωγής αντιμετωπίζουν ακόμη και σήμερα δυσκολίες στην ανάκτηση των περιουσιών τους που στερήθηκαν βάσει διαταγμάτων του 1945 και του 1946, και προτίθεται η Επιτροπή να θέσει επί τάπητος το θέμα κατά τις προενταξιακές διαπραγματεύσεις με την Κυβέρνηση της Τσεχίας;

Κοινή απάντηση του κ. Verheugen εξ ονόματος της Επιτροπής στις γραπτές ερωτήσεις E-0293/00, E-0294/00, E-0295/00, E-0296/00, E-0297/00, E-0298/00, E-0299/00, E-0300/00, E-0301/00, E-0302/00, E-303/00 και E-0398/00

(20 Μαρτίου 2000)

Οι διαπραγματεύσεις προσχώρησης με την Τσεχική Δημοκρατία αφορούν κυρίως την αποδοχή εκ μέρους της και την ευθυγράμμιση με το κεκτημένο της Ευρωπαϊκής Ένωσης και την ικανότητά της να πληροί τους όρους για την ιδιότητα του μέλους που έχει καθιερώσει το Ευρωπαϊκό Συμβούλιο. Ως κράτος μέλος, η Τσεχική Δημοκρατία θα πρέπει ναιοθετήσει και να εφαρμόσει όλους τους τομείς της κοινοτικής νομοθεσίας και πολιτικής, περιλαμβανομένων και των αρχών της ελεύθερης διακίνησης των προσώπων και της ελευθερίας εγκατάστασης. Το θέμα που έθεσε το Αξιότιμο Μέλος του Κοινοβουλίου πρέπει να εξεταστεί πρωτίστως σ’ αυτό το πλαίσιο, αλλά είναι αυτονόητο ότι τα πολιτικά κριτήρια της Κοπεγχάγης παίζουν επίσης ρόλο λόγω του γεγονότος ότι περιλαμβάνουν την προστασία των δικαιωμάτων του ανθρώπου και την προστασία των δικαιωμάτων των μειονοτήτων. Η Κοινότητα παρακολουθεί από κοντά τις εξελίξεις σχετικά με αυτά τα θέματα σε όλες τιςποψήφιες χώρες.

Είναι, ώστόσο, σημαντικό να αναφερθεί ότι το θέμα που τίθεται σε αυτές τις ερωτήσεις έχει σχέση με τα γεγονότα που έλαβαν χώρα πριν από την έναρξη ισχύος της Συνθήκης ΕΚ. Τα επονομαζόμενα διατάγματα Benesch ως εκ τούτου δεν θα παίξουν ρόλο στις διαπραγματεύσεις προσχώρησης. Επιπλέον, το άρθρο 295 (πρώην άρθρο 222) της Συνθήκης ΕΚ αναφέρει ότι η συνθήκη σε καμα περίπτωση δεν θίγει τις ρυθμίσεις που διέπουν το σύστημα ακίνητης ιδιοκτησίας στα κράτη μέλη. Η Επιτροπή ως εκ τούτου δεν είναι σε θέση να παρέμβει σε θέματα που αφορούν την επιστροφή της ιδιοκτησίας σε ένα τωρινό ή μελλοντικό κράτος μέλος.

Ωστόσο, η Τσεχική Δημοκρατία συμμετέχει στην Ευρωπαϊκή Σύμβαση για την Προστασία των Ανθρωπίνων Δικαιωμάτων (ΕCHR) από το 1992. Για την εφαρμογή της ECHRπεύθυνο είναι το Συμβούλιο της Ευρώπης. Οι ερωτήσεις όσον αφορά θέματα που προκύπτουν βάσει της εν λόγω σύμβασης θα είναι επομένως καλύτερο να απευθύνονται στο Συμβούλιο της Ευρώπης.

Η Επιτροπή ως εκ τούτου παραπέμπει το Αξιότιμο Μέλος του Κοινοβουλίου στις σχετικές διατάξεις της τσεχο-γερμανικής δήλωσης της 21ης Ιανουαρίου 1997 για τις αμοιβαίες σχέσεις μεταξύ των δύο χωρών.

Για τους λόγους που αναφέρθηκαν παραπάνω, η Επιτροπή θεωρεί ότι είναι δύσκολο να λάβει θέση σχετικά με τις ειδικές περιπτώσεις που έθιξε το Αξιότιμο Μέλος του Κοινοβουλίου.
ΓΡΑΠΤΗ ΕΡΩΤΗΣΗ E-0093/00

υποβολή: Camilo Nogueira Romn (Verts/ALE) προς την Επιτροπή

(26 Ιανουαρίου 2000)

Θέμα: Επενδύσεις στη Γαλικία στον τομέα των σιδηροδρόμων κατά την περίοδο 2000-2006

Ο κ. Mariano Rajoy, Υπουργός της Ισπανικής κυβέρνησης και ο κ. Xos Antn Orza, οικονομικός σύμβουλος της περιφερειακής κυβέρνησης της Γαλικίας, ανακοίνωσαν ότι το Ισπανικό κράτος σκοπεύει να επενδύσει 150 δισ. πεσέτες (901,5 κατ. ευρώ) στους σιδηροδρόμους της Γαλικίας κατά την περίοδο 2000-2006. Θα μπορούσε άραγε η Επιτροπή να επιβεβαιώσει αυτά τα ποσά και να διασφαλίσει ότι με τα κονδύλια αυτά η Γαλικία θα συνδεθεί με τα διευρωπαϊκά δίκτυα σιδηροδρόμωνψηλής ταχύτητας, καθώς επίσης και ότι οι εσωτερικές της γραμμές θα εκσυγχρονισθούν;

Κοινή απάντηση του κ. de Palacio εξ ονόματος της Επιτροπής στις γραπτές ερωτήσεις E-0088/00, E-0092/00 και E-0093/00

(13 Μαρτίου 2000)

Σύμφωνα με τη συλλογιστική πουπάρχει σήμερα για την προετοιμασία της αναθεώρησης των κοινοτικών κατευθύνσεων όσον αφορά το διευρωπαϊκό δίκτυο μεταφορών, απόφαση αριθ. 1692/96/ΕΚ του Ευρωπαϊκού Κοινοβουλίου και του Συμβουλίου της 23ης Ιουλίου 1996(1), η Επιτροπή δεν γνωρίζει ναπάρχουν συγκεκριμένα νέα έργα για γραμμές μεγάλης ταχύτητας στην Ισπανία. Τα ποσά που αναφέρει το

Αξιότιμο Μέλος του Ευρωπαϊκού Κοινοβουλίου αφορούν κυρίως τον εκσυγχρονισμό συμβατικών σιδηροδρομικών γραμμών προς τη Γαλικία για να επιτυγχάνεται ταχύτητα της τάξεως των 200 χιλιομέτρων την ώρα (km/h) από τη Μαδρίτη προς Monforte de Lemos, όπως επίσης αφορούν τον εκσυγχρονισμό των συμβατικών σιδηροδρομικών γραμμών προς Orense και Santiago και προς La Coruna, Vigo και Porto (Πορτογαλία).

Όσον αφορά την αναπτυξιακή μελέτη του διαδρόμου Vigo-Porto κατά μήκος του Ατλαντικού που αναφέρει το Αξιότιμο Μέλος του Ευρωπαϊκού Κοινοβουλίου, η Επιτροπή επιβεβαιώνει την από κοινού χρηματοδότηση το 1999 ύψους 50 % του συνολικού κόστους της εν λόγω μελέτης, ο ουσιαστικός στόχος της οποίας έχει τα εξής δύο σκέλη: την έναρξη ενεργειών στιςποδομές μεταφορών εντός της περιοχής μελέτης (Γαλικία και Βόρειος Πορτογαλία) με διερεύνηση ταυτόχρονα των δυνατοτήτων μικτής χρηματοδότησης από το δημόσιο και τον ιδιωτικό τομέα και την προώθηση της προοδευτικής ολοκλήρωσης τωνποδομών των δικτύων χερσαίων, θαλάσσιων και αεροποτικών μεταφορών που θα εγγυάται διαρκή κινητικότητα προσώπων και εμπορευμάτων. Τα αποτελέσματα της μελέτης αναμένονται το 2001.

(1) ΕΕ L 228 της 9.9.1996.
ΓΡΑΠΤΗ ΕΡΩΤΗΣΗ E-0239/00

υποβολή: Jorge Hernndez Mollar (PPE-DE) προς την Επιτροπή

(7 Φεβρουαρίου 2000)

Θέμα: Εδαφικές συμβάσεις απασχόλησης

Μετά την έγκριση των εδαφικών συμβάσεων απασχόλησης, μπορεί η Επιτροπή:

1. να μας ενημερώσει σχετικά με τον ακριβή αριθμό των εδαφικών συμβάσεων απασχόλησης που δημιουργήθηκαν στις χώρες συνοχής,

2. να αξιολογήσει τη μέχρι στιγμής ανάπτυξη των συμβάσεων αυτών σε κάθε χώρα συνοχής,

3. να εξηγήσει ποιες είναι οι αρχές στις οποίες βασίζονται οι νέες συμβάσεις για την περίοδο 2000-2006;

Απάντηση του κ. Barnier εξ ονόματος της Επιτροπής

(23 Μαρτίου 2000)

Ο διεξοδικός κατάλογος των 89 τοπικών συμφώνων για την απασχόληση που ξεκίνησαν το 1997 με την πρωτοβουλία της Επιτροπής, καθώς και ο πρώτος απολογισμός τους, δημοσιεύθηκε στο έγγραφο της Επιτροπής με τίτλο 2η έκθεση προόδου σχετικά με τα τοπικά σύμφωνα για την απασχόληση(1).

Για την προσεχή περίοδο προγραμματισμού, η βασική προσέγγιση που ακολουθεί η Επιτροπή είναι η κωδικοποίηση και η κατανομή των τοπικών συμφώνων στα επιχειρησιακά προγράμματα των Διαρθρωτικών Ταμείων. Για το σκοπό αυτό, διεξοδικές κατευθυντήριες γραμμές παρέχονται στο έγγραφο της Επιτροπής οδηγός των τοπικών συμφώνων για την απασχόληση 2000-2006(2).

(1) SEC(1999)1932.

(2) SEC(1999)1933.
ΓΡΑΠΤΗ ΕΡΩΤΗΣΗ E-0547/00

υποβολή: Daniel Hannan (PPE-DE) προς την Επιτροπή

(28 Φεβρουαρίου 2000)

Θέμα: Corpus Juris και προσωπικό

Σε συνέχεια στην απάντηση που εδόθη στην Γραπτή μου Ερώτηση Ε-2596/99(1), θα ήθελε η Επιτροπή να αναφέρει τις θέσεις που κατέχουν τώρα οι συντάκτες των εκθέσεων για το Corpus Juris;

(1) ΕΕ C 280 E της 3.10.2000, σελ. 79.

Απάντηση της κας Schreyer εξ ονόματος της Επιτροπής

(13 Απριλίου 2000)

Η ομάδα των ερευνητών που συνεργάζονται για την προετοιμασία του Corpus juris, επελέγησαν λόγω του ότι ήταν διάσημοι ποινικολόγοι στο κράτος μέλος προέλευσης τους.

Όπως γνωρίζει η Επιτροπή, οι ερευνητές αυτοί συνεχίζουν να ασκούν δραστηριότητα στο κράτος μέλος προέλευσής τους. Ασκούν με πλήρη ανεξαρτησία πανεπιστημιακά καθήκοντα, καθώς και καθήκοντα κατάρτισης ανωτάτου επιπέδου και θεωρούνται αυθεντίες στο επιστημονικό τους αντικείμενο. Ορισμένοι από αυτούς ασκούν και άλλες δραστηριότητες σε εθνικό επίπεδο (π.χ. μέλη του δικαστικού σώματος).

Εξάλλου, η κ. Mireille Delmas-Marty, που είχε αναλάβει την έκθεση επισκόπησης και μελέτης του Corpus juris, είναι πλέον μετά το διορισμό της, κατόπιν κοινής συμφωνίας μεταξύ του Κοινοβουλίου, του Συμβουλίου και της Επιτροπής(1), μέλος της Επιτροπής επιτήρησης της ευρωπαϊκήςπηρεσίας ερευνών για την καταπολέμηση της απάτης (OLAF).

(1) ΕΕ C 220 της 31.7.1999.
ΓΡΑΠΤΗ ΕΡΩΤΗΣΗ E-0654/00

υποβολή: Marie-Nolle Lienemann (PSE) προς την Επιτροπή

(9 Μαρτίου 2000)

Θέμα: Η Ευρώπη της αρωγής των θυμάτων

Ποια είναι τα μέτρα που μπορεί να λάβει η Επιτροπή προκειμένου να ακούονται, κατανοούνται, συνοδεύονται,ποστηρίζονται και λαμβάνονταιπόψη καλύτερα τα θύματα αξιόποινων πράξεων, αφενός στο πλαίσιο της διαδικασίας στα δικαστήρια και, αφετέρου, όσον αφορά την επανόρθωση, την αποζημίωση και εν συνεχεία την ανθρωπιστική, κοινωνική και ψυχολογική στήριξη τους, τούτο δε σε όλα τα κράτη μέλη της Ευρωπαϊκής Ένωσης;

Μια τέτοια ενεργή τοποθέτηση της Επιτροπής θα συνέβαλε στη διασφάλιση ιδίως των δικαιωμάτων των θυμάτων τα οποία απορρέουν από την ελεύθερη κυκλοφορία των προσώπων και στην προώθηση της Ευρώπης των πολιτών.

Απάντηση του κ. Vitorino Εξ ονόματος της Επιτροπής

(15 Μαΐου 2000)

Η Επιτροπή με την ανακοίνωση της της 14ης Ιουλίου 1999 σχετικά με Τα θύματα αξιόποινων πράξεων στην Ευρωπαϊκή Ένωση Προβληματισμός σχετικά με τις αρχές και τα μέτρα(1),ποστηρίζει ότι, όσον αφορά την βοήθεια στα θύματα αξιόποινων ποινών όσο και την συνδρομή προς τα θύματα και την παράσταση των θυμάτων κατά την ποινική διαδικασία, πρέπει να ληφθούν μέτρα για την βελτίωση της κατάστασης αυτής. Με βάση τις αντιδράσεις σχετικά με την ανακοίνωση και τις συμβουλές που θα τις δοθούν επ'ευκαιρία ορισμένων διασκέψεων οι οποίες θα οργανωθούν σε Ευρωπαϊκό επίπεδο κατά τους επόμενους μήνες, η Επιτροπή θα αποφασίσει τι είδους ενέργειες πρέπει να αναληφθούν για την προώθηση του σοβαρού αυτού θέματος. Η Επιτροπή είναι ικανοποιημένη από το γεγονός ότι η Πορτογαλία έχει ήδη λάβει μια πρωτοβουλία και πρότεινε μια απόφαση- πλαίσιο σχετικά με την παράσταση του θύματος κατά την ποινική διαδικασία.

Όσον αφορά την αποζημίωση των θυμάτων αξιότιμων πράξεων, η Επιτροπή προσπαθεί αφενός να επιτύχει την επικύρωση της ευρωπαϊκής σύμβασης σχετικά με τις αποζημιώσεις των θυμάτων βίαιων εγκλημάτων του 1983 από όλα τα κράτη μέλη και αφετέρου να εξετάσει σε βάθος το θέμα αυτό ώστε να βελτιωθεί η κατάσταση των θυμάτων.

(1) COM(1999)349 τελικό.
ΓΡΑΠΤΗ ΕΡΩΤΗΣΗ E-1013/00

υποβολή: Andre Brie (GUE/NGL) προς το Συμβούλιο

(6 Απριλίου 2000)

Θέμα: Αριθμός των νεκρών και των τραυματισμένων στα εξωτερικά σύνορα της Ευρωπαϊκής Ένωσης κατά την περίοδο 1997-1999

Σύμφωνα με τα πορίσματα ερευνών της μη κυβερνητικής οργάνωσης UNITED for Intercultural Action, από την 1η Ιανουαρίου έως τα τέλη 1997 εννιακόσια άτομα βρήκαν το θάνατο στην προσπάθειά τους να εισέλθουν -μάλλον παράνομα- στην Ευρωπαϊκή Ένωση. Συγκρίσιμα στοιχεία έχουν συγκεντρωθεί από άλλες μη κυβερνητικές οργανώσεις (Αντιρατσιστική Πρωτοβουλία, Εταιρεία Έρευνών για τους Πρόσφυγες και τη Μετανάστευση), ενώ, στο πλαίσιο αυτό, πρέπει να επισημανθεί ότι δεν ισχυρίζονται ότι παρέχουν πλήρη στοιχεία.

Λαμβάνονταςπόψη το γεγονός ότι ο αριθμός των θανάτων έχει αυξηθεί από τις αρχές της δεκαετίας 1990 και γνωρίζοντας ότι τα περισσότερα κράτη μέλη της ΕΕ εντείνουν τις προσπάθειές τους (τόσο από οικονομική όσο και από τεχνική άποψη) για να ενισχυθεί η προστασία στα σύνορά τους.

θα μπορούσε να αναφέρει το Συμβούλιο:

1. πόσοι νεκροί έχουν βρεθεί, σύμφωνα με τις πληροφορίες που διαθέτει το Συμβούλιο, κατά την περίοδο 1997-1999, στα χερσαία σύνορα, στις ακτές, στους θαλάσσιους λιμένες και στους αερολιμένες καθώς και στις παραμεθόριες περιοχές των κρατών μελών, πόσες διαδικασίες έχουν κινηθεί για τη διερεύνηση των αιτίων των θανάτων αυτών και σε ποιά πορίσματα κατέληξαν οι δικαστικές αυτές έρευνες (θα παρακαλούσα να παρασχεθούν εμπεριστατωμένες πληροφορίες ανά περίπτωση),

2. πόσα άτομα έχουν συλληφθεί, σύμφωνα με πληροφορίες που διαθέτει το Συμβούλιο, κατά την περίοδο 1997-1999, τα οποία είχανποστεί σωματικούς τραυματισμούς (κρυοπαγήματα,ποθερμίες, παθήσεις λόγω πείνας ή δίψας) κατά την -ενδεχομένως παράνομη- διέλευση των συνόρων (θα παρακαλούσα να παρασχεθούν εμπεριστατωμένες πληροφορίες ανά περίπτωση),

3. πόσα άτομα έχουν τραυματισθεί, σύμφωνα με πληροφορίες που διαθέτει το Συμβούλιο, κατά την περίοδο 1997-1999, κατά την -ενδεχομένως παράνομη- διέλευση των συνόρων λόγω χρήσης καταναγκασμού ή αίτησης σωματικής βίας, πόσες προανακριτικές ή πειθαρχικές διαδικασίες έχουν κινηθεί στις περιπτώσεις αυτές και ποιό ήταν το αποτέλεσμα κάθε διαδικασίας (θα παρακαλούσα να παρασχεθούν εμπεριστατωμένες πληροφορίες ανά περίπτωση),

4. πόσα άτομα βρήκαν το θάνατο, σύμφωνα με πληροφορίες που διαθέτει το Συμβούλιο, κατά την περίοδο 1997-1999, στην προσπάθειά τους να εισέλθουν (μάλλον παράνομα) στην Ευρωπαϊκή Ένωση (λόγω έλλειψης οξυγόνου, πείνας, δίψας, κρύου, θερμοπληξίας κατά τη μεταφορά τους);

Απάντηση

(8 Ιουνίου 2000)

Το Συμβούλιο δεν διαθέτει στατιστικά στοιχεία που να του επιτρέπουν να απαντήσει στις ερωτήσεις του Αξιότιμου κ. Βουλευτή.